مسجد الاقصی

مسجد الاقصی (عربجه: المسجد الأقصی) موسلمانلار اۆچون یوخاری اهمیته ایگه اولان مسجیدلرین بیری و موسلمانلارین ایلک قیبله‌سی دیر. بو مسجید بیت المقدس شهرینین گۆنئی دوْغوسوندا یئرلشیب‌دیر. مسجد الاقصی‌نین قۇرولوش چاغی تام اولاراق آیدین دئییل، اما حضرت محمد (ص)دن نقل اولان حدیثلره دایاناراق بو مسجیدین، کعبه‌نین دۆزنیلمه‌سیندن قیرخ ایل سونرا قۇرولماسی بللی اوْلور. قرآن دا مسجد القصی‌نین آدی قرآن کریمین إسراء سوره‌سینین ایلک آیه‌سینده گلیب‌دیر: معنی‌سی: دلیللریمیزدن بعضی‌سینی اونا (حضرت محمد (ص)) گؤرستمک اۆچون اؤز قۇلونو گئجه واختی مسجد الحرامدان، اطرافینا خیر-برکت وئردیگیمیز مسجد الاقصی‌یه آپاران الله پاک و موقدس دیر. حقیقتا او، ائشیدن، گؤرن‌دیر. قایناقلار